Հակառակորդի հիմնական խնդիրն էր, որ «Խաչի» անձնակազմը կրակով գումարտակին թույլ չտար դիրքերին օգնության գնալ: Հետո արդեն հակառակորդի մնացած խմբերը պետք է գային գումարտակը ոչնչացնելու: Ու հենց այդ պահին… անակնկալ հայտնվեցինք մենք ու խառնեցինք թշնամու բոլոր ծրագրերը: Երբ արդեն հետապնդել ու ոչնչացրել էինք նրանց՝ մոտ մեկ ժամ անց, մի զինվոր վազելով իջավ դիրքից, գոռալով՝ «170 դիրքը վերցրել են, ով կար, բոլորին սպանել են. ես եմ միայն ողջ մնացել…»: Քաջարի դիրքապահները մինչև վերջին շունչը պայքարել էին՝ չնահանջելով և փորձելով ետ մղել թշնամու մի քանի անգամ գերազանցող հատուկջոկատայինների հուժկու գրոհը, սակայն…